NaiveNeuron/SloPal huggingface dataset:
J. Vaľová, poslankyňa: (2008-06-18):
A prosím vás pekne, chcem vás poprosiť, nehrajte tu divadlo a nevyrývajte do ministra financií, nášho ministra, pretože si myslím, že pán minister Počiatek chápe, prečo práve takýto účel. Preto aj keďže nie celkom čistý legislatívny proces, ale ako som povedala, účel je skutočne taký, pomôcť starostom, pomôcť telesne postihnutým, pomôcť nezamestnaným. A myslím si, že náš pán minister určite má to srdce a rozmýšľa nad tým, že niekedy ozaj ten účel (hlas z pléna – to nemôže byť pravda,) ozaj ten účel nie je taký, ako by mal byť. Ale pán minister Počiatek určite chápe potrebu pomôcť obciam, starostom a telesne postihnutým. A preto si myslím, že určite s týmto procesom bude súhlasiť aj napriek tomu, že doňho vyrývate a chcete tu znovu navodiť atmosféru, ako opäť urobiť to, aby pozmeňujúce návrhy, ktoré pomôžu starostom, ktoré pomôžu obciam, ako toto zase zneschodniť. A verím tomu, že sa nám to nepodarí a že v prospech týchto starostov a v prospech ZMOS-u, ktorý aj napísal list, tieto pozmeňujúce návrhy prejdú a pomôžu telesne postihnutým, nezamestnaným, ktorí na to čakajú a potrebujú. Ďakujem.
Bugár, Béla, podpredseda NR SR (2017-05-12):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Pavlovi Gogovi. Nech sa páči.
Zmajkovičová, Renáta, podpredsedníčka NR SR (2013-12-10):
Pán poslanec Duchoň.
Figeľ, Ján, podpredseda NR SR (2014-10-21):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Vladislavovi Petrášovi.
Muňko, Dušan, poslanec NR SR (2014-10-30):
Pán poslanec, ďakujem veľmi pekne, že ste veľmi slušne vysvetlili jednak stanovisko, ktoré bolo k čerpaniu fondov po roku 2006, kedy vláda pani Radičovej nečerpala, a snažili sme sa čerpať a z toho vznikla celá tá polemika aj odvolávanie dneska pána ministra Richtera. Je zbytočné tu hovoriť o úžerníctve. Je zbytočné hovoriť o exekútoroch, pretože posledný, kto riešil exekútorov, bola pani Schmögnerová v roku ´98. Hovoríme o úžerníctve, keď hovoríme o ňom, za ktorej vlády vzniklo najviac nebankových subjektov. Bola to prvá vláda ´98 – 2002. Keď počúvam tie falošné veci, ktoré sa tu diali za tie roky a dneska viniť niekoho iného, tak to je úplný nezmysel. A je už úplný nezmysel, keď opozícia, ktorá je rozhádaná, nevie sa na čom dohodnúť, dá viesť alebo dá na odvolanie ministra Richtera pána poslanca Hlinu. Je to výsmech, nehnevajte sa, páni poslanci, celej vašej opozície a nikto vás nemôže radovo brať. Vystúpenia pána Hlina v tomto parlamente, keď sa spýtate ktoréhokoľvek človeka na Slovensku, ktorý má zdravý rozum, vám povie, aké je. Ja nebudem komentovať, nebudem nikoho urážať. Je to pod moju úroveň.
Grendel, Gábor, podpredseda NR SR (2020-11-26):
Ďakujem. Pán poslanec bol posledný prihlásený do rozpravy, ale ešte sa do rozpravy hlási aj pán minister, aj pani spravodajkyňa. Takže nech sa páči, pán minister, máte slovo.
Hargaš, Ján, poslanec NR SR (2023-12-14):
Ďakujem pekne, pani poslankyňa, za váš príspevok. Ja sa budem, budem reagovať na, na tú časť, keď ste hovorili o tej neefektivite, ktorú, ktorú spôsobuje to, že tu máme viacero inštitúcií v jednej, v jednej pôsobnosti, v jednej téme. Je to neefektivita z hľadiska fungovania štátu, ale určite aj pre tých klientov, ktorí, ktorí potom nemajú jedno miesto, na ktorom naozaj by mohli, mohli vybaviť všetko. A ja aj rozumiem tomu, že hľadať efektivitu v takýchto komplexných organizačných usporiadaniach je náročné, a chce to nejaký chirurgický rez a oveľa jednoduchšie je, je lopatou zdvihnúť zdravotné odvody o 1 % a tie peniaze sa len tak, len tak hrnú, takže áno, chcelo by to chirurgický rez. Človek by povedal, že to by očakával od, od ľudí, ktorí v predvolebnej kampani o sebe tvrdili, že sú pripravení vládnuť, že sú pripravení robiť takéto chirurgické rezy, lebo poznajú agendu, ktorú idú spravovať. A teda dobre, beriem, že nebavme sa teda o malých číslach, pokiaľ ide o tú ekonomickú agendu a bavme sa o tých veľkých číslach. Je škoda, že včera tu pán minister nebol, ale ja som mal v rozprave taký príklad toho, ako by sa dalo pomocou lepšieho využívania dát a na základe nejakých princípov, aj som uviedol konkrétne príklady, ako sa to dalo spraviť, napríklad pri zápisoch nejakých údajov do obchodného registra, tak ako sa prácou s dátami dá dospieť k tomu, aby tie veľké čísla, napríklad miliardová pomoc s energiami, išli adresne tam, kde táto pomoc naozaj má najväčší, najväčší efekt. Takže ak by pán minister mal záujem, tak ho pozývam, aby si skúsil pretočiť včerajšiu rozpravu, bolo to niekde v noci okolo, neviem, ôsmej-deviatej, ak si správne, správne pamätám, alebo tak... A nie, vlastne nie, bolo to asi v tomto čase, okolo, okolo piatej-šiestej, takže pozývam pána ministra, aby si tú inšpiráciu pozrel a možno tam nájde nejaké dobré nápady.
Sopko, Miroslav, poslanec NR SR (2019-05-14):
Ďakujem za slovo, pán predseda. Oceňujem, že pán predkladateľ ešte vystúpil v rozprave, a bolo by podľa mňa také až neslušné, ak by som sa neozval k tejto téme. Pretože sám veľmi dobre viem, keď vystúpime k niečomu a žiadame zároveň tým si aj určitú spätnú väzbu, aby tu aspoň nejaký náznak diskusie bol. Tak keď už naznačil konkrétnu komunikáciu s nejakými občianskymi združeniami, resp. spoločenstvami, či pri príprave tohto návrhu, samotnej lehoty tých šiestich mesiacov prebiehali nejaké diskusie, prípadne, ako dopadli tieto diskusie, keď sa tento návrh zákona pripravoval. Čiže toto by ma zaujímalo. Ďakujem.
Kollár, Boris, predseda NR SR (2023-01-19):
Ďakujem. Teraz dávam slovo pánovi podpredsedovi Blanárovi.
Potocký, Milan, poslanec NR SR (2022-05-25):
Hlasovanie bude tak, ako ste, pán predseda, uviedli, na budúcej júnovej schôdzi.
Zemanová, Anna, poslankyňa NR SR (2022-10-18):
Ďakujem pekne. Ako, pán Pročko, kolega Pročko, myslím, že toto bolo jedno z vašich lepších vystúpení. Naozaj jasných, dôrazných a musím povedať, že ďakujem za to, za vaše jasné slová, jasné posolstvá, ktoré dnes odzneli od vás. Takže len toľko.
P. Paška, predseda NR SR: (2007-11-27):
(Hlasovanie.) 137 prítomných, 78 za, 32 proti, 27 sa zdržalo. Konštatujem, že sme návrh zákona postúpili do tretieho čítania . Otváram rozpravu a pýtam sa, či sa chce v rámci tretieho čítania niekto prihlásiť. Nie. Uzatváram rozpravu a budeme, pán spravodajca, hlasovať.
Šimko, Jozef, poslanec NR SR (2021-09-17):
Ďakujem pekne, vážený pán predsedajúci. Ja by som začal svoje vystúpenie v tom duchu, že použijem citát: „Kam kráčaš, slovenské poľnohospodárstvo?“ My si každý tu uvedomujeme, tak ako pán Karahuta perfektne povedal vo svojom príspevku, že áno, je tu kritický problém na úseku poľnohospodárstva v rámci celej Slovenskej republiky. Vážení priatelia, keď sa zamyslíme nad tou vecou, že denne na územie Slovenskej republiky dovážame osemsto až tisíc kamiónov, tak to je strašné. Osemsto až tisíc kamiónov potravín dovážame zo západu a my, naši ľudia, naši občania v podstate nevedia, kde pracovať a pritom slovenská zem je neobrobená. Toto je holá skutočnosť. Pán Karahuta, vy ste boli aj v okrese Rimavská Sobota, videli ste, ako to vypadá. Ak zoberieme niektoré dediny v okrese Rimavská Sobota, či to je Sútor, Belín, Pavlovce, Bottovo, tam sme mali tisíce a tisíce dobytku, kozy, ovce, svine, všetko bolo, ošípané. A my teraz, v podstate je to všetko zničené a naši obyvatelia nevedia, kde pracovať. Priatelia, len v obci Sútor žije 600 ľudí, je tam 350 až 400 ľudí, ktorí nemajú zamestnanie, nevieme ich kde zamestnávať, štát platí sociálne dávky mesačne na nich, to sú desaťtisíce, státisíce eur, čo dávame a pritom by sme im mohli vytvoriť pracovné príležitosti, ale my to nerobíme. To znamená, my sme si, vážení priatelia, za 30 rokov totál zničili slovenské poľnohospodárstvo, našej krásnej malej Slovenskej republiky. Takže treba sa nad tým skutočne zamyslieť, ako pán Karahuta jednoznačne povedal, chýba tu zdravý sedliacky rozum a naviesť skutočne celú Slovenskú republiku na sebestačnosť, na potravinovú sebestačnosť a zastavme to, aby sme skrátka nedovážali denne 800 až 1 000 kamiónov potravín na územie Slovenskej republiky. Ďakujem pekne.
Danko, Andrej, predseda NR SR (2019-02-08):
Ďakujem, pani poslankyňa. Súčasne ešte poprosím o zaznamenanie, keďže som viedol hlasovanie a jasne som zatlačil, pri čísle 148 som chcel hlasovať za. Poprosím, do rozpravy je prihlásená pani Žitňanská, nech sa páči.
Kollár, Boris, predseda NR SR (2021-10-21):
S ďalšou faktickou poznámkou vystúpi pán poslanec Pročko, nech sa páči.
Bugár, Béla, podpredseda NR SR (2011-03-29):
Ďakujem. Dávam slovo spoločnému spravodajcovi, predsedovi výboru pre sociálne veci, poslancovi Júliusovi Brockovi, aby informoval Národnú radu o výsledku prerokovania tohto návrhu vo výboroch, ako aj o stanovisku gestorského výboru. Nech sa páči.
Slyško, Peter, poslanec NR SR (2023-11-15):
Vážený pán predseda, ďakujem za slovo. Vážený pán kolega, ja z vášho vystúpenia, prejavu normálne nadobúdam pocit, že pani ministerka, ktorá je vo funkcii doslova niekoľko dní, je zodpovedná za celý tento aktuálny stav a všetky problémy a vlastne neprináša riešenie. 	No, v úvode ste hovoril o vašom pôsobení na ministerstve zdravotníctva, kde ste priamo hovoril aj o tom, že ste bol pri tvorbe a nastavovaní optimalizácie siete nemocníc, čo bola jedna z tém aj dnešného výboru a kde, si dovolím tvrdiť, v tej diskusii nebola ani jednoznačná zhoda medzi bývalými opozičnými partnermi o nejakej pripravenosti a reálnosti implementácie aktuálneho stavu. Ja rozumiem, že každý má právo alebo pocit vystúpiť a, ale ja by som rád zdôraznil, že aj na našom výbore naozaj tá diskusia, si dovolím tvrdiť, že bola konštruktívna a bolo by rozumné, si dovolím tvrdiť, ostať pri tejto vecnej diskusii. Takže ako som povedal, aj pani ministerka, aj štátny tajomník predstavili detailnejšie obsah programového vyhlásenia vlády a mali sme možnosť sa venovať jednotlivým bodom. Takže ďakujem.
J. Šimko, poslanec: (2001-10-03):
I. Presperín, podpredseda NR SR: Hlasujte, prosím. Hlasujeme. (Hlasovanie.) Prítomných je 92 poslancov, za 20, proti 39, zdržalo sa 31, nehlasovali 2. Návrh nebol schválený. Ďalej.
Bugár, Béla, podpredseda NR SR (2018-02-07):
Pani poslankyňa Gaborčáková, môžte reagovať na faktické.
Sulanová, Magdaléna, poslankyňa NR SR (2021-03-17):
Ďakujem pekne za slovo. Milí kolegovia, no čo dodať, ja ani v podstate nemám vám čo odpovedať, v podstate vám len veľmi pekne ďakujem za kladnú akceptáciu môjho príspevku a za to, že ste pochopili, čo som tým chcela povedať. Ešte raz veľmi ďakujem.
Přidal, Alojz, poslanec NR SR (2013-03-19):
Pani kolegyňa Vaľová, ja vám prečítam ten návrh zákona, ktorý tu aj ako predrečníčka hovorila, pani Horváthovej a pani Jurinovej. Ten zákon, to je jedna veta. V čl. 1 v § 14 ods. 10 sa vypúšťa druhá veta. A článok 2. Tento zákon nadobúda účinnosť 1. júla 2013. Vám vôbec nejde o tých štyristo detí! Vám ide len o seba! Povedzte mi, čo tam na tomto zákone spravil pán Podmanický a pani Šedivcová? Ja som tu a každú schôdzu podporím tri-štyri zákony vládne, ktoré sú dobré. Jednoducho bez ohľadu na to, že ich dáva vláda, že som opozičný poslanec. Ako sa vy chováte k týmto ľuďom, ktorí tu tri, štyrikrát museli schváliť ten návrh zákona, len aby to nedala opozícia? Jednoducho vám nejde o ľudí. Len o seba, o svoj populizmus a o propagandu! (Potlesk.)
Bugár, Béla, podpredseda NR SR (2016-09-12):
Pán poslanec Fecko.
Danko, Andrej, podpredseda NR SR (2024-10-29):
Ďakujem. Pýtam sa, či sa chce prihlásiť niekto do rozpravy ústne. Pán poslanec Szalay, Baláž? Uzatváram možnosť prihlásenia. Nech sa páči.
Kollár, Boris, predseda NR SR (2020-04-22):
Pán poslanec Erik Tomáš, je to nepoctivé takto zavádzať. Musím vám oznámiť, že, a vy sám dobre viete, že tie vlaky sú pre študentov zrušené dočasne. My sme si dali podmienku. Koaliční partneri to vedia, sociálne výhody sa meniť nebudú ani rušiť sa nebudú. Takže keby sa náhodou aj nahradili tie obedy, tak dostanú, v tej istej sume dostanú tí rodičia hotovosť a budú si môcť rozhodnúť, či si to kúpia v menze, v bistre, alebo či si za to navaria doma. Takže žiadne tieto sociálne opatrenia sa rušiť nebudú. Je to nepoctivé. Pán poslanec Taraba, máte pravdu, budem o tom s premiérom hovoriť. Bolo by to korektné. Pán Kotleba, za mňa určite nemienim nikomu, za mňa určite nemienim dovoliť nikomu zasahovať do vlády a do riadenia štátu, v žiadnom prípade nie NGO-čkam, to určite nedopustím a vy veľmi dobre viete, že som dvakrát predložil zákon, návrh zákona proti takémuto zasahovaniu. Byty, aha, pán Blaha. Byty sa budú stavať, budeme to robiť tromi spôsobmi. Čo sa týka pána Sorosa, máte pravdu, sťažoval sa na mňa. No a potom tu máme Patrick Linhart, ďakujem. Pán Krajčír, ďakujem. Kuffa, pán poslanec Kuffa, budeme meniť stavebný zákon a máte pravdu, pôjdeme tromi smermi. Súkromné, súkromná výstavba, podpora súkromnej výstavby, štátne nájomné byty a potom ešte aj komunálne. Samozrejme, ideme v troch smeroch. A pevne verím, že sa nám podarí čo najväčší objem týchto bytov postaviť. Ďakujem všetkým diskutujúcim. (Potlesk.)
Pellegrini, Peter, predseda NR SR (2015-01-27):
Ďakujem. Pán poslanec Lipšic.
Mikuš, Jozef, poslanec NR SR (2010-10-22):
Ďakujem pekne, pán podpredseda Národnej rady. Veľmi krátko by som chcel zareagovať na vystúpenie kolegu Brocku k tomu bodu č. 3, ktorý máme v spoločnej správe, s ktorým gestorský výbor nesúhlasí, resp. odporúča neschváliť. Bol to bod, o ktorom sa na výbore gestorskom rokovalo alebo diskutovalo najviac. Problémom, resp. dôvodom prečo výbor dáva stanovisko neschváliť, je ten, že nie sú dnes pripravené legislatívne podmienky tak, aby keď z akéhokoľvek dôvodu niektorý projekt, ktorý by robila nezisková organizácia ako žiadateľ zlyhal, ako by Štátny fond rozvoja bývania vymáhal naspäť poskytnutú dotáciu. Myslím si, že môžem to tu povedať, že všetci členovia výboru, či koaliční, opoziční, či z jednej, alebo z druhej strany súhlasia s tým, aby do procesu ako žiadateľov zo Štátneho fondu rozvoja bývania pre nájomné byty vstupovali aj iné subjekty, ale do tohto zákona to dnes nevieme vpasovať tak, aby to bolo legislatívne dobré a treba pripraviť legislatívne podmienky tak, aby jednoducho aj v budúcnosti mohli do tohto procesu vstupovať aj iné subjekty, včetne neziskových organizácií. Preto gestorský výbor odporúča bod č. 3 spoločnej správy neschváliť. Ďakujem pekne.
Jančula, Tibor, poslanec NR SR (2017-11-29):
Ďakujem, pani podpredsedníčka. Vážení páni poslanci, pani poslankyne, účelom predloženého návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z. je spresnenie okruhu subjektov, ktoré môžu byť rezortným športovým strediskom, a úprava vzorca pre výpočet podielu uznávaného športu. Súčasné znenie zákona o športe umožňuje len štátnej rozpočtovej organizácii stať sa rezortným športovým strediskom, pričom je žiaduce, aby tento status mohla získať aj štátna príspevková organizácia, ktorá rovnako podlieha režimu zákona č. 523/2004 Z. z. Zároveň v súčasnom znení zákona o športe je potrebné spresniť vzorec pre výpočet podielu uznaného športu vzhľadom na duplicitné zohľadňovanie parametra ÚD a ÚM, ktorý sa má zohľadňovať v rámci parametra KVV, čo je koeficient významu daného športu. Návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi, v súlade s právom Európskej únie a v súlade s nálezmi Ústavného súdu Slovenskej republiky. Návrh zákona bol podľa § 33 ods. 2 zákona č. 523/2004 Z. z o rozpočtových pravidlách verejnej správy a o zmene a doplnení niektorých zákonov prerokovaný s Ministerstvom financií Slovenskej republiky.
Bugár, Béla, podpredseda NR SR (2016-09-12):
Ďakujem. Otváram všeobecnú rozpravu. Konštatujem, že som dostal jedinú písomnú prihlášku pána poslanca Zsolta Simona, ktorému teraz dávam slovo.
Karahuta, Jaroslav, poslanec NR SR (2022-09-23):
Ďakujem pekne za slovo, pán predsedajúci. Čo sa týka príspevku pána predsedu, tak v dodatkách v zmluvách, ktoré má Slovenský pozemkový fond, ktoré som presadil ešte v roku 2020, je napísané, že Slovenský pozemkový fond má povinnosť odobrať pôdu tomu, kto nedodržiava kvalitatívne parametre tejto pôdy. To znamená, akonáhle sa mení nejakým spôsobom vlastnosti alebo štruktúra alebo úrodnosť pôdy, je tam právo a povinnosť Slovenského fondu takúto, takúto pôdu odovzdať a zmluvu ukončiť. My keď chceme urobiť to, však Slovenský pozemkový fond má takmer 600-tisíc hektárov, je tam viac ako 30 percent slovenskej pôdy, my keď chceme mať poriadok v pôde a keď chce byť Slovenský pozemkový fond zodpovedný správca majetku štátu alebo neidentifikovaných vlastníkov, tak mal by si v prvom rade urobiť inventúru tejto pôdy a ja to už dlhodobo hovorím, treba spraviť inventúru svojej pôdy, aby vedel Slovenský pozemkový fond s čím vlastne nakladá. My keď chceme dnes udržať kvalitu pôdy, aj to, čo pán predseda hovoril, tak musíme mať nejaké vstupné údaje. A pokiaľ tieto údaje sa, alebo tá kvalita na základe týchto údajov sa porušuje, ja si myslím, že ten proces je, je okamžitý. Treba si uvedomiť, že Slovenský pozemkový fond vlastní tak významné množstvo pôdy, že je ráno, je prvý na rane aj čo sa týka bruselských kontrol, pretože tam Brusel nemusí nikde ísť, stačí mu ísť na SPF-ko, skontroluje zmluvy, užívacie práva, dodržiavanie všetkých pravidiel obhospodarovania pôdy a doplatí na to celá poľnohospodárska obec. Takže, pán riaditeľ, ak je to možné, ja vás, chcel by som vás poprosiť, a z našej strany podporu určite budete mať, skúste iniciovať inventúru pôdy v správe Slovenského pozemkového fondu. Ďakujem pekne.
Pellegrini, Peter, predseda NR SR (2015-11-13):
Poprosím do záznamu. Pán poslanec Hlina.
M. Hort, podpredseda NR SR: (2010-02-02):
Vyhlasujem rozpravu za skončenú. V záverečnom slove ešte chce zopár poznámok pán minister. Nech sa páči.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 131 poslancov, za 74, proti žiadny, zdržalo sa 57. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov, prosím, do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2007-07-02):
(Hlasovanie.) 140 prítomných, 81 za, 58 sa zdržalo, 1 nehlasoval. Aj tento bod sme schválili. Ďalej.
Kuriak, Milan, poslanec NR SR (2023-06-23):
Ďakujem. Kolegyňa Monika Kavecká, ďakujem ti za podporu, o to viac jasne si vážim tvoje slová, lebo, lebo si odborníčka na zdravotníctvo. Kolega Peter Vons, presne tak, ako som aj čítal v tom liste a ako som dal otázku na začiatku na Janku Bittó Cigánikovú, pre ňu je Úrad na dohľad... pre dohľad nad zdravotnou starostlivosťou, je proste neakceptovateľný, však verím tomu, že teraz sa pridá na, môže, môže vystúpiť v rozprave a že povie, povie pár vetami, že prečo, že verím tomu, že nielen tebe, mne, ale aj väčšine poslancov a ľudí na Slovensku zodpovie. Ale však vieme prečo, lebo však často to tu bolo spomenuté, pre Janku Bittó Cigánikovú nie je stredom záujmu chorý, slabý, zomierajúci človek, pacient, ale pre Janku Bittó Cigánikovú je stredom záujmu oligarcha, zbohatlík, mafián, takí, takí ľudia, z ktorých možno, možno má aj nejaký prospech. Kolega Marek Šefčík, vďaka aj tebe za konkrétnu otázku na Janku Bittó Cigánikovú, lebo presne takto ona vystupuje, áno, a SaS-kári, liberáli, často ako tak sa oni upriamujú na Európsku úniu, na Európu, majú za veľký vzor, ale iba keď im to vyhovuje. Teraz zrazu naozaj okrem Slovenska v Európe nie je žiadna krajina s takýmito podmienkami pre oligarchov a potom sú už iba USA, ale toto nemusíme riešiť, však to je na míle vzdialené od nás, takže my sa máme tuto držať toho minimálne okolo nás v najbližších krajinách Európy. Kolegyňa Zuzka Šebová, však, samozrejme, je to na vašom svedomí, ako zahlasujete, ja verím tomu, že zahlasujete proti, proti odoberaniu financ... (Prerušenie vystúpenia časomerom.)
Jasaň, Viliam, poslanec NR SR (2014-10-21):
Ďakujem pekne, pán predseda. V rozprave vystúpil jediný poslanec, pán poslanec Mihál, ale nepredniesol žiaden pozmeňujúci či doplňujúci návrh. Dajte preto hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková Jana, podpredsedníčka NR SR (2015-05-27):
Prosím, prezentujme sa a hlasujeme. (Hlasovanie.) Prítomných 130 poslancov, za návrh bolo 46, proti 4 poslanci, zdržalo sa 76 poslancov, 4 nehlasovali. Konštatujem, že sme neschválili procedurálny návrh pána poslanca Viskupiča. Nech sa páči, uvádzajte ďalšie hlasovanie.
Heger, Eduard, poslanec NR SR (2017-11-29):
Ďakujem veľmi pekne. Ďakujem, kolegovia obidvaja, že ste to povedali. Ste presne z tejto oblasti, sledujete si tie čísla a toto je presne, toto je tá vizitka, ktorú tu máme a akože to sú neskutočné čísla, že toto je vyslovene, to bije na poplach. A som rád, že ste ich doplnili, pretože naozaj nemôžme ostať len pri tých 600 miliónoch, keď tu hovoríme o ďalších číslach. A ja chápem, pán minister, že toto nie je teraz momentálne namierené akože konkrétne na vás, ale hlavne teda toto by malo zaznievať pri každej diskusii, že toto je vizitka vládnej strany SMER, ktorá proste takýmto spôsobom hospodári a potom sa ide dopytovať po ďalších peniazoch. No v žiadnom prípade pri takomto štýle hospodárenia. Keď budeme vidieť, že vedia hospodáriť s peniazmi ináč, tak sa môžme začať o tom rozprávať. Ale dovtedy, ako toto sú presne tie skutky, ktoré spôsobujú, že ľudia nedôverujú politikom, pretože jedno oddlžovanie, druhé oddlžovanie, tretie oddlžovanie, tí ľudia nevidia výsledky. Tí ľudia vidia sľuby a nevidia výsledky. A toto spôsobuje, že ľudia prestávajú dôverovať politikom. Toto nie je žiadne klišé, toto je realita. Keď chodíte do regiónov alebo chodíte medzi ľudí, tak počujete presne takéto argumenty. Toto je veľmi hmatateľná téma, ktorej ľudia rozumejú a ktorá sa ich dotýka, tie nemocnice navštevujú a vidia, ako sa to tam nemení, ako sa to len zhoršuje, a presne práve vy dláždite cestu proste nedôvere ľudí v politikov. Ďakujem.
Vavrek, Štefan, poslanec (2019-01-31):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu pani poslankyne Irén Sárközy.
J. Mikuš, poslanec: (2004-09-10):
Spoločná správa výborov Národnej rady Slovenskej republiky bola schválená uznesením gestorského Výboru Národnej rady Slovenskej republiky pre životné prostredie a ochranu prírody č. 149 z dňa 7. septembra 2004. Vážený pán podpredseda, vážení poslanci, správu o vodnom hospodárstve v Slovenskej republike v roku 2003 pridelil predseda Národnej rady Slovenskej republiky vo svojom rozhodnutí č. 793 zo dňa 14. júla 2004 na prerokovanie Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre životné prostredie a ochranu prírody. Za gestorský výbor predseda Národnej rady Slovenskej republiky určil Výbor Národnej rady Slovenskej republiky pre životné prostredie a ochranu prírody, ktorý Národnej rade Slovenskej republiky predkladá správu o výsledku prerokovania materiálu vo výboroch a návrh na uznesenie Národnej rady Slovenskej republiky. Výbory správu prerokovali v lehote určenej predsedom Národnej rady Slovenskej republiky. Správu o vodnom hospodárstve v Slovenskej republike v roku 2003 (tlač 785) odporučili Národnej rade Slovenskej republiky vziať na vedomie tieto výbory: Výbor Národnej rady Slovenskej republiky pre financie, rozpočet a menu – uznesenie č. 412 z 25. augusta 2004; Výbor Národnej rady Slovenskej republiky pre pôdohospodárstvo – uznesenie č. 226 z 31. augusta 2004 a Výbor Národnej rady Slovenskej republiky pre životné prostredie a ochranu prírody – uznesenie č. 143 z 25. augusta 2004. Ďakujem.
Číž, Miroslav, poslanec NR SR (2011-03-25):
Ďakujem pekne. Vážený pán predseda, teraz vaše vystúpenie, samozrejme, vnímam ako vystúpenie predsedu politickej strany a sledoval som teda, ako vnímate celý proces transpozície európskeho práva do nášho vnútorného poriadku, kde nie som celkom presvedčený, že takéto vnímanie patrí predsedovi politickej strany. Skúsim vám povedať prečo. Je nesporným faktom, že tvorba smerníc pre celú Európu občas ukazuje aj zrejme nezmysly, ktoré sa tam objavujú, len je úplne logické, že v tých smerniciach sa zovšeobecňujú skúsenosti celej Európy. Hľadá sa poriadok pre celú Európu, kde je úplne prirodzené a každý vie o rizikách takejto normotvorby, že tie skúsenosti v tých krajinách sú rozdielne a že logicky implementácia týchto noriem môže robiť problém. Ale to je jasné, keď vy hovoríte o tom dosť jednoducho a dávate signál a zľahčujete tento fenomén takýmto spôsobom, sa mi to nezdá vhodné. Ale je tu ešte ďalší jeden moment, že ten moment transpozície práva je dosť výrazne v dispozícii národných štátov. Tento zákon a spôsob implementácie ukazuje aj na kvalitu práce nášho ministerstva. Vy, pán predseda, môžte na svojom ministrovi trvať a garantujem vám, že keď jeho pracovníci budú dôslednejší, tak 50 až 70 % problémov, o ktorých ste hovorili, v tom predpise nebudú. Takže naozaj, keď ideme zovšeobecňovať a ideme vysielať aj signály nášho vnímania niektorých faktorov, tak očakávam od vás úplne prirodzene, pán predseda strany, lebo ste aj predseda parlamentu, že pôjdete hlbšie do tej problematiky a tie výstupy budú mať väčšiu vypovedajúcu hodnotu. Ďakujem pekne.
Hrnčiar, Andrej, podpredseda NR SR (2018-10-17):
Tak nie, no.
L. Nagy, poslanec: (2003-02-28):
Návrh uznesenia Národnej rady Slovenskej republiky z dnešného dňa. Národná rada Slovenskej republiky na návrh Výboru Národnej rady Slovenskej republiky pre ľudské práva, národnosti a postavenie žien určuje Výbor Národnej rady Slovenskej republiky pre ľudské práva, národnosti a postavenie žien ako výbor, ktorý bude plniť úlohy vyplývajúce zo zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a doplnenie niektorých zákonov, zákon o pamäti národa. Môžete o tom dať hlasovať. Z. Martináková, podpredsedníčka NR SR: Prosím, budeme hlasovať o tomto uznesení. Prezentujme sa a hlasujme. (Hlasovanie.) Prítomných 109 poslancov, za návrh uznesenia hlasovalo 100 poslancov, proti 6, zdržali sa 2, nehlasoval 1. Konštatujem, že sme uznesenie prijali. Ďakujem, páni poslanci. Panie poslankyne, páni poslanci, prerušujem rokovanie parlamentu do utorka do 13.00 hodiny, keď sme si schválili rokovanie o novele zákona o zdravotnej starostlivosti. Zároveň chcem upozorniť výbory, ktorým bol rozdaný návrh na zvolanie mimoriadnej schôdze parlamentu, aby využili čas a prerokovali tento návrh zákona do stredy. Ďakujem pekne, dovidenia v utorok. (Prerušenie rokovania o 12.05 hodine.)
Dostál, Ondrej, poslanec NR SR (2020-11-25):
Pán minister, ja myslím, že keď prídete s návrhom na skvalitnenie legislatívy v tejto oblasti, tak určite v tomto parlamente dostanete podporu a nielen z hľadiska nejakého formálneho záväzku koaličných poslancov hlasovať za vládne návrhy zákonov, ale že toto je téma, ktorú vnímajú a registrujú viacerí. Ja myslím, že naprieč politickým spektrom, čiže, čiže návrhy na efektívnejšie riešenia budú podporené, ja si, samozrejme, uvedomujem obmedzené zdroje, uvedomujem si, že je to aj otázka, otázka financií, ale tam, kde je potrebné konať, tak je potrebné zrejme aj investovať a, samozrejme, niektoré veci je možné urobiť aj bez toho, aby to stálo veľké, veľké peniaze. Ako už to tu ten spomínaný ods. 2 v § 22 či 20 geologického zákona, ktorý zamedzuje prístupu k informáciám o pravdepodobných záťažiach, čo by sme mohli teda v priebehu dvoch schôdzí vyriešiť, pokiaľ, pokiaľ s tým ministerstvo bude súhlasiť, lebo to naozaj nie je žiadna zásadná systémová zmena, nemá žiadny alebo nejaký dopad asi na rozpočet bude mať, ale myslím si, že minimálny, lebo bude to len, že sa budú sprístupňovať informácie, na ktoré by mala mať verejnosť nárok, na ktorú by mala mať verejnosť prístup. Také informácie, ktorými dnes štát disponuje a nesprístupňuje ich. Tak ja by som bol rád keby, keby tá správa mala aj nejaký reálny praktický dopad, lebo viackrát sa už stalo, že tu pani verejná ochrankyňa práv alebo jej predchodkyňa prišli, poreferovali nám o nejakom probléme, parlament to zobral alebo nezobral na vedomie a reálne sa nič nestalo. Teraz by sme mohli zmeniť aspoň to, čo zmeniť vieme veľmi jednoducho a rýchlo. Ďakujem.
Laššáková, Jana, podpredsedníčka NR SR (2012-05-16):
Pán poslanec Martvoň.
Pamula, Peter, poslanec NR SR (2019-06-25):
Ďakujem za slovo, pán predsedajúci. Pani kolegyňa, ja som včera si veľmi pozorne vypočul váš príspevok a ja som, ja som naozaj nevychádzal z údivu, čo ste to všetko nám tam narozprávali. Ja som si prvé myslel najskôr, že je to nejaká seminárna práca, pretože vy ste citovala tam, ja neviem, sprava-zľava kdekoho. Svoj vlastný názor som vám tam nezachytil. Ja si nepredstavujem prácu poslanca Národnej rady takýmto spôsobom, ako vy ste to povedala, pretože ja si myslím, že strašne veľa vecí ste pomotala a určite ste nepovedala pravdu. Vy ste, vy ste obvinila národniarov, že vyvolávajú nejaké národnostné konflikty. Za tri roky, ktoré sme my tu prežili v Národnej rade spolu s MOST-om – HÍD, nevyšlo tu, čo sa týka nejakých národnostných vecí, k žiadnemu konfliktu. Áno, máme rôzne názory na určité pragmatické veci, vyhýbame sa konfliktom a neriešime veci, ktoré sa riešiť nedajú alebo ktoré by boli veľmi komplikované riešiť. A vy ste nás tu obvinila, že vyvolávame nejaké, nejaké nezhody, nejaké nesváry. Povedzte, prosím, aspoň v takých desiatich sekundách, že, že kde sme, kedy sme vyvolávali nejaké konflikty, kde sme robili nejakú, nejakú takú záškodnícku činnosť, ako vy ste to nazvala, že, že proste sme, sme chceli niečo, niečo zabrániť niekomu alebo, alebo niekomu nepovoliť niečo? Však vychádzame v ústrety všetkým menšinám. A ja úplne nerozumiem tomu vašemu príspevku, pretože naozaj bol úplne od veci. Skôr, skôr by som povedal, že, že to bola taká, taká naozaj seminárna práca, ktorou ste si splnili svoju povinnosť, ale skúste sa postaviť a povedať vlastnými názormi nejaký návrh alebo, alebo proste svoju vlastnú myšlienku. Ďakujem.
Števulová, Zuzana, poslankyňa NR SR (2023-11-24):
Števulová. (Vyslovené mäkko.) Ďakujem. Ďakujem všetkým, ktorí reagovali na moje vystúpenie. A k pánovi Podmanickému by som len chcela povedať, že to rozhodnutie vo veci pána Čurillu, kde bolo zamietnutý návrh na podanie neodkladného opatrenia, predsa znamená, že súd sa vo veci rozhodol, že cítil sa príslušný rozhodovať, nepovedal, že nie je možné v tejto veci žiadať o neodkladné opatrenie, ale v tom odôvodnení, ktoré je, mimochodom, podľa mňa pomerne slabé, zdôraznil, že mal navrhovateľ využiť inú cestu. Ale keby sa vôbec necítil kompetentný vo veci rozhodovať, tak návrh odmietne a môžu ho postúpiť príslušnému orgánu. Vďaka.
Horváth, Zoltán, poslanec NR SR (2011-06-29):
Teraz, prosím, dajte hlasovať o tom, že Národná rada Slovenskej republiky vládny návrh zákona prerokuje v druhom čítaní.
Vons, Peter, poslanec NR SR (2022-09-21):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Majerský, František, poslanec NR SR (2024-05-09):
Ďakujem pekne za reakcie aj koaličných, aj opozičných poslancov. Vidíte sami, že sa tu môžme baviť a diskutovať o veľa veciach a myslím si, že našli by sme spoločné riešenie, veď po čom tu voláme už šiesty mesiac, po diskusii, o to, že sa poďme baviť, ako tie-ktoré veci zlepšiť, ale nemôžte do hory volať a nedostávate odpoveď. To je jedna vec. Druhá vec je tá, že ja súhlasím, čo ste vraveli, kolega, že my musíme mať plánovanie, veď my musíme vedieť, že nám v kraji končí o šesť rokov hematológ alebo kardiológ a my si ho za tých desať rokov musíme pripraviť. Ale veď na to tu máme kraje, ktoré by mali na to mať väčšiu, väčšiu kompetenciu a mali by tieto veci riešiť. Veď v tomto nemôžem povedať ani slovo, že to nie je pravda, veď to dajme krajom, nech to riešia, veď hľadajme tie riešenia, pripravujme, veď toto tuná, čo teraz riešime, to nie je, že zajtra to vyriešime. My sa, teraz nehovorme, že naše zdravotníctvo, ja nesúhlasím s vami, že naše zdravotníctvo je v dobrom stave, lebo nie je. Naozaj že nie je. Naši kvalitní ľudia sú už dávno preč. Tu ostali ľudia, ktorí sú tu a ďakovať Bohu, že tu sú, lebo naše zdravotníctvo funguje napriek politikom. Naši zdravotníci fungujú napriek tomu, ako fungujú vlády. A to je jedno, nebudem teraz nikoho konkretizovať. Vďaka Bohu, že tu ostali niektorí a že tu makajú od nevidím do nevidím častokrát, lebo nemá ich kto nahradiť. Čiže za to buďme vďační a pracujme s tým, čo máme. Lebo ak to naozaj nebude, že niektorí ľudia si povedia, že odídu z odborov, ktorí sú jediní alebo sú výnimoční, odídu a povedia si, že koniec, tak to v niektorých ambulanciách a v nemocniciach budeme musieť zatvoriť. To treba otvorene povedať. A my sa takto k tomu musíme aj stavať, že hľadajme nových ľudí, hľadajme nové riešenia, ale to nemá byť o tom, že teraz si tu budeme vykrikovať jeden druhému, že v čom je kto druhý lepší, ale v tom, čo vieme pre tých pacientov spraviť, lebo jak som hovoril, vonku je niekto, kto potrebuje to zdravotníctvo a pre toho to máme robiť tuná v tejto Národnej rade. Ďakujem.
P. Hrušovský, predseda NR SR: (2003-10-23):
Pristúpime k rokovaniu o pravidelnom bode programu, ktorým je hodina otázok členom vlády Slovenskej republiky. Na úvod rokovania o tomto bode programu chcem poprosiť pána predsedu vlády, aby oznámil Národnej rade, ktorých z členov vlády určil, že budú odpovedať za neprítomných členov vlády, prípadne, že pán premiér bude odpovedať za nich sám. Nech sa páči, pán premiér.
Laššáková, Jana, podpredsedníčka NR SR (2015-09-22):
Príjemné dobré ráno, vážené panie poslankyne, páni poslanci. Otváram štvrtý rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, Dušan Čaplovič, Gábor Gál, Augustín Hambálek, Rudolf Chmel a František Petro. Pristúpime k prvému čítaniu o vládnom návrhu zákona o rozvojovej spolupráci a o zmene a doplnení niektorých zákonov . Vládny návrh zákona je uverejnený ako tlač 1649. Návrh na jeho pridelenie na prerokovanie výborom je v rozhodnutí č. 1671. Prosím podpredsedu vlády a ministra zahraničných vecí a európskych záležitostí Slovenskej republiky Miroslava Lajčáka, aby vládny návrh zákona uviedol. Nech sa páči, pán minister, máte slovo.
Danko, Andrej, podpredseda NR SR (2024-10-02):
Rozmýšľam nad tým. Pokračujte.
Farkašovský, Karol, poslanec NR SR (2019-03-27):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte, prosím, hlasovať o tom, že návrh zákona prerokujeme v treťom čítaní ihneď.
Cigániková, Jana, poslankyňa NR SR (2020-06-05):
Vážený pán predsedajúci, vážení kolegovia, predseda Národnej rady Slovenskej republiky rozhodnutím č. 118 zo 4. júna pridelil návrh zákona na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s mimoriadnymi opatreniami (tlač 125), pridelil ho na prerokovanie Výboru Národnej rady pre zdravotníctvo v termíne do začiatku rokovania schôdze Národnej rady. Výbor prerokoval návrh vlády na skrátené legislatívne konanie na svojej 9. schôdzi dnes, uznesením z 5. júna 2020 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa menia a doplňujú niektoré zákony v súvislosti s mimoriadnymi opatreniami súvisiacimi so šírením COVID-19 (tlač 126), sa uskutoční na 8. schôdzi Národnej rady Slovenskej republiky. Vážený pán predsedajúci, skončila som, prosím, otvorte rozpravu, do ktorej sa rovno aj hlásim.
Podmanický, Ján, poslanec NR SR (2012-08-10):
O 14. návrhu pána poslanca by sme nemali hlasovať, pretože bol schválený bod 1 spoločnej správy.
P. Paška, predseda NR SR: (2008-10-22):
Otváram rozpravu. Nemám písomne prihláseného žiadneho kolegu ani kolegyňu, preto sa pýtam, či má niekto záujem vystúpiť, kolegyne, kolegovia. Pán poslanec Miššík. Končím možnosť sa prihlásiť. Nech sa páči, pán poslanec Miššík.
Svrček, Miloš, poslanec NR SR (2020-06-04):
Ďakujem pekne za slovo. Ja by som len na margo vystúpenia pána poslanca povedal toľko, že ja ho beriem ako odborníka na poli medzinárodnom, ako fundovaného veľvyslanca, a bol som trošku taký zarazený tým, k čomu sa vyjadroval ohľadne stavu demokracie na Slovensku. Hovoril o tom, že dochádza k politizácii Generálnej prokuratúry, že dochádza ku kriveniu zákonov a dokonca k pošliapavaniu demokracie týmto návrhom, ktorý podala súčasná vláda, vládna koalícia, resp. poslanci. Tak po tom, že čo sme tu boli svedkami v posledné roky, keď sme videli, aké výhody nám prinieslo Trnkobranie, čoho svedkami sme boli v správach, keď sa ľudia chytali za hlavu doslova, že čo sa to deje na Generálnej prokuratúre, keď sa chytali za hlavu a hovorili, že jednoducho toho je už dosť. Tak dvanásť rokov vlády SMER-u nám prinieslo jediné zistenie alebo fakt, a to je to, že na Slovensku máme dlhodobo najnižší stupeň dôvery zo strany občanov voči justícii, voči Generálnej prokuratúre, resp. voči polícii. A táto vláda si dovolila predložiť návrh zákona, ktorým by došlo k zvýšeniu transparentnosti pri výbere generálneho prokurátora? A to je pre vás taký problém? Po tom, čo sme tu boli svedkami tých 12 rokov, resp. ďalšie roky predtým, vy by ste mali byť prví, ktorí by podporili tento návrh zákona. Vy už teraz viete, že z ktorého prostredia bude vybraný generálny prokurátor? Či to bude z vnútorného, interného, spomedzi prokurátorov, alebo z externého? Ja to neviem. Ja si to nedovolím... (Prerušenie vystúpenia časomerom.)
Pellegrini, Peter, predseda NR SR (2014-12-10):
Ďakujem pekne. Pán predseda Baška.
Grendel, Gábor, podpredseda NR SR (2020-07-24):
Pán poslanec Kočiš, hoci po výzve, ale budeme veľkorysí. Nech sa páči.
Žiga, Peter, podpredseda NR SR (2024-01-10):
Pani poslankyňa Šrobová.
Kamenický, Ladislav, poslanec NR SR (2021-04-30):
Ďakujem pekne. Pán Sulík, dnes som vás, z vás mal taký pocit, že sa vám do toho vystúpenia veľmi nechcelo a tomu aj zodpovedal ten obsah. Ja by som povedal toľko, že ja vás aj chápem, lebo tu sa hovorí, posledne bola nejaká kríza, veľká vládna, ktorá akože, akože začala Sputnikom. Ja tvrdím, že Sputnik bol len, bola len zámienka Igora Matoviča na to, aby si vylepšoval svoje padajúce preferencie, a že tá kríza tu bola, niekde vznikla, niekde okolo septembra, októbra minulého roku, keď sa začali spory vás a Igora Matoviča. A potom to bolo len nejaké, nejaké veľké finále, ktoré sme tu sledovali mesiac a ľudia na Slovensku trpeli. Chcem vám pripomenúť Kilečko 1. Boli to menšie opatrenia, ktoré podnikatelia privítali a ja to kvitujem, ale nechali ste si ho zašpiniť zrušením bankového odvodu a toto ste sa snažili teda napraviť v Kilečku 2, lebo ako si ja dobre pamätám, tak v 
Kilečku 2, keď som si ho nechal vytlačiť, tých niekoľko stovák opatrení, tak hneď prvé opatrenie bolo zrušenie kolektívnych zmlúv vyššieho stupňa. To bolo to, čo odborári veľmi silne kritizovali a nakoniec ste to strčili samozrejme tam, kde to patrí, do zákona, do Zákonníka práce, ale to bol prvý bod, ak si dobre pamätám, toho vášho Kilečka 2. Takže potom, samozrejme, uvidíme, čo všetko sa presadí, ale ja nemám nič proti tomu, aby sa zlepšovalo podnikateľské prostredie, ale nie, nie tak, že sa bude zabíjať sociálny dialóg. Ďalšia vec, hovorili ste o tom, že, už nemám moc času, takže asi toho veľa už nepoviem, ale čo sa týka samotného hlasovania vo vláde, keď dávate, že 2 % ste sa nezhodli, tak to je pri desiatich bodoch každej vlády vládna kríza každých dva a pol mesiaca. Ja chápem, že... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-06-17):
Pán poslanec Kvasnička.
Laššáková, Jana, podpredsedníčka NR SR (2013-11-29):
S reakciou chcete, pán poslanec Kamenický? Poprosím vás, zapnite pána poslanca, ale prihláste sa, dobre, nech sa páči.
Zmajkovičová, Renáta, podpredsedníčka NR SR (2013-10-24):
Po vystúpení pani ministerky zdravotníctva dávam slovo podpredsedovi vlády... Áno, prepáčte, faktické poznámky na vystúpenie pani ministerky, 13? Poprosím, 13, posledný pán poslanec Raši. Poprosím teraz technikov. Pán poslanec Lipšic.
Hrušovský, Pavol, podpredseda NR SR (2011-05-17):
Panie poslankyne, páni poslanci, chcem vás poprosiť, tých, ktorí ste ešte neboli hlasovať, aby ste tak urobili do 18.00 hod., kedy predpokladám, že môžem vyhlásiť tajnú voľbu za skončenú. Tak prosím tých, ktorí ešte hlasovať neboli a chcú hlasovať, aby sa tajnej voľby zúčastnili. (Pokračovanie aktu tajného hlasovania.)
Laššáková, Ľubica, ministerka kultúry SR (2019-03-28):
Budem tlmočiť.
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-03-23):
Vážený pán predsedajúci Národnej rady, vážená Národná rada, vážení členovia vlády, dovoľte mi, aby som z poverenia predsedu vlády a podľa § 131 ods. 7 rokovacieho poriadku ospravedlnila z dnešnej hodiny otázok neprítomných členov vlády a oznámila ministrov poverených ich zastupovaním. Neprítomný je predseda vlády, minister financií Eduard Heger, zastupujem ho ja. Neprítomný je minister hospodárstva Karel Hirman, zastupuje ho minister práce, sociálnych vecí a rodiny pán Milan Krajniak. Neprítomný je minister dopravy a výstavby Andrej Doležal, zastupuje ho pán minister práce, sociálnych vecí a rodiny, pán Milan Krajniak. Minister pôdohospodárstva a rozvoja vidieka pán Vlčan, zastupuje ho pán minister práce, sociálnych vecí a rodiny, pán Milan Krajniak. A neprítomný je minister zahraničných vecí a európskych záležitostí pán Rastislav Káčer, zastupuje ho minister spravodlivosti Viliam Karas. Neprítomní sú aj ministri, ktorým neboli položené otázky, pán minister obrany, pán Naď, minister životného prostredia pán Budaj a minister vnútra Roman Mikulec.
Pellegrini, Peter, predseda NR SR (2023-12-18):
Ďakujem veľmi pekne. Ešte raz opakujem, kolegyne, kolegovia, ak sa túžite dostať k rokovaniu rozpočtu čo najskôr, skráťte svoje vystúpenia k tomuto bodu, ktorý mu predchádza, pretože postup a program je schválený v takom poradí, v akom schválený je. A preto naozaj máte to plne vo svojich rukách a nemusíte dávať ani žiaden procedurálny návrh. Stačí, aby ste upravili dĺžku svojich vystúpení, početnosť svojich vystúpení a o rozpočte môžme začať rokovať aj dnes večer. Máte to naozaj v rukách a len vy ste tí, ktorí to dnes posúvate na neurčito. Ďakujem veľmi pekne. Budeme pokračovať, ešte máme procedurálny návrh, pán poslanec Ledecký. Nie, to je omyl. Pán poslanec Grendel má procedurálny návrh? Nech sa páči.
Blaha, Ľuboš, poslanec NR SR (2015-09-16):
Ďakujem pekne. Pán premiér, chcel by som oceniť to, čo zaznelo nepriamo vo vašom prejave, že úlohou štátu je zaoberať sa dôsledkami svojich činov. Nestačí len moralizovať, nestačí mať len sladké, navoňané reči. A krásny príklad je ten, ktorí ste použili, Rakúsko alebo ďalšie západné štáty. Na jednej strane hovoria o veľkých ľudských právach, samozrejme, súhlasíme, len dôsledkom je, že im strašidelne rastú extrémisti, pravicoví extrémisti. To isté aj vo Francúzsku, Le Penová rastie neuveriteľným spôsobom, raz možno bude vládnuť. To isté vo Švédsku. Švédski demokrati, čo je krajne pravicová strana, dneska predbehla dokonca sociálnu demokraciu. Je najsilnejšou stranou vo Švédsku. V tom veľmi krásnom, humanistickom Švédsku. Čiže toto je naozaj ťažký problém pre celú Európu, že môže naozaj zhnednúť kvôli tomu, že neriešime dôsledky našich činov, dôsledky našich činov. A všimnime si Česko a Slovensko. Tam tento krajný extrémizmus, pravicový fašizmus nerastie, pretože riešime dôsledky našich činov namiesto toho, aby sme tu mali sladké, navoňané rečičky o pseudohumanizme. Čiže toto je veľmi dôležité. A myslím si, že treba poďakovať aj tejto vláde, že na Slovensku krajná pravica nerastie, na rozdiel od západnej Európy. Ďalšia vec. Lisabonská zmluva. Viete, predpokladom Lisabonskej zmluvy je, že sa chránia hranice. Ak chcete mať spoločnú azylovú politiku, musíte mať základný predpoklad, že to je ochrana hraníc, ale to tu nefunguje. Aj keď sa vám rúti ochrana hraníc, tak nemôžete očakávať potom, že všetky tie atribúty Lisabonskej zmluvy budete zrazu skalopevne dodržiavať. Tu je ten zásadný problém. Schengen nedokáže alebo krajiny typu Grécko, Taliansko zabezpečiť ochranu hraníc. Tak ako môžu očakávať od nás tú mieru solidarity v rámci kvót, akú očakávajú? Ďalšia vec, robiť cnosť, páni kolegovia z opozície, z toho, že ste nehlasovali niektorí za Lisabonskú zmluvu, keď dobre vieme, že to bolo úplne inak. Argumentom nebola azylová politika. Argumentom vtedy bol mediálny zákon pána ministra Maďariča. Skontrolujte si to! Páni novinári si pamätajú, už aj to je čistá demagógia, čistá lož z vašej strany. Ďakujem. (Potlesk.)
R. Bauer, poslanec: (2009-09-09):
Pán poslanec Minárik povedal svoj pohľad, že sa mu to zdá nekorektné. Ja sa k tomu pridávam, pretože bez diskusie, bez argumentácie, že prečo je ten návrh zlý, aké by to malo dopady a prečo si myslíme, že netreba pokračovať, to je len naozaj že politický príkaz, toto treba povedať a takto musíte zahlasovať. Proste tým ten parlament stráca svoje opodstatnenie, diskusia tu vlastne neexistuje, pretože keby naozaj vládna koalícia ste mali záujem na otvorenosti, transparentnosti, tak minimálne budete o tomto návrhu diskutovať, či všetky zmluvy, aké by to malo dopady, aké sú náklady a prečo prípadne nie, aké sú skúsenosti inde. Ja vám hovorím, že všade vyspelé krajiny na svete v poslednom čase posilňujú legislatívu na podporu princípu transparentnosti a ďalších princípov dobrého spravovania, odborné kruhy takisto posledných 20 rokov určite. Čiže toto sú argumenty, pre ktoré vznikol tento návrh a skúsenosti, samozrejme, z vládnutia, ktoré tu za tri roky v prípade vlády Roberta Fica máme. Čo sa týka druhého bodu, k tomu takisto nebolo povedané absolútne nič. Čiže minimálne jednou vetou, keby bolo povedané, že nie je to pravda, nesúhlasíme, ten právny stav je konzistentný. Takisto z tohto pohľadu bez diskusie je tam evidentne akože právny, chybne naformulovaná veta a zlý stav, ktorý treba opraviť a predloženie tejto novely dáva príležitosť vylepšiť legislatívu, vylepšiť tento zákon v tomto bode tak, aby bol konzistentný právny stav, čo je základnou úlohou tohto parlamentu a každý poslanec by mal mať záujem na tom, aby sa legislatíva zlepšovala. Ďakujem.
P. Hrušovský, podpredseda NR SR: (2001-09-20):
(Hlasovanie.) Prítomných 132, za návrh 128, zdržali sa 3, nehlasoval 1. Bod 25 sme schválili.
M. Číž, podpredseda NR SR: (2007-06-20):
Teraz vystúpi v rozprave pán poslanec Pavol Minárik a pripraví sa pani poslankyňa Magdaléna Vášáryová.
Fronc, Martin, poslanec NR SR (2010-12-10):
Ďakujem pekne, pán predsedajúci. V rozprave vystúpili dvaja poslanci. Nebol podaný žiaden procedurálny návrh. Bol podaný jeden pozmeňujúci návrh pána poslanca Vážneho. Najprv budeme hlasovať ale o pozmeňujúcich návrhoch zo spoločnej správy, tak ako to máte uvedené, a to o bodoch 1 až 4 spoločne s odporúčaním gestorského výboru schváliť.
Čepček, Martin, poslanec NR SR (2022-05-03):
Ďakujem pekne. Len neviem, komu mám vlastne odpovedať, lebo pán poslanec nejakým záhadným spôsobom zmizol. No chcem sa vyjadriť. My sa tu nebavíme o klasickej väzbe. Myslím, že žiadny z poslancov Národnej rady by nemal problém zahlasovať za vydanie ktoréhokoľvek poslanca, pokiaľ by bol riadne súdom odsúdený. My sa tu bavíme o kolúznej väzbe, pán poslanec. A k tomu poslaneckému mandátu. Poslanecký mandát síce nestráca, ale sa neuplatňuje. A tým, že sa neuplatňuje, tak pán poslanec Fico si nemôže robiť tlačovky z kolúznej väzby, nehnevajte sa, ale to sa nedá. To znamená, on nemôže riadne hlasovať, nemôže riadne chodiť do parlamentu, lebo je kolúzne stíhaný. Ďakujem.